Yuristlar malakasini oshirish

markazi direktorining

2023-yil 2-fevraldagi

\_\_\_-um-son buyrug‘iga

1-ILOVA

Yuristlar malakasini oshirish markazida favqulodda vaziyatlarda ularning oldini olish hamda harakat qilish yuzasidan tayyorgarligi bo‘yicha 2023-yil uchun

**TAShKILIY KO‘RSATMALAR**

Yuzaga kelishi mumkin bo‘lgan tabiiy hamda texnogen xususiyatli favqulodda vaziyatlarning oldini olish, Markazdagi fuqaro muhofazasi tuzilmalari kuch va vositalarining doimiy shayligini ta’minlash, rahbariyat va xodimlarni favqulodda vaziyatlarda to‘g‘ri harakat qilishga o‘rgatish bo‘yicha 2023-yilning asosiy vazifalari etib quyidagilar belgilansin:

favqulodda vaziyatlarni oldini olish, ularning oqibatlarini bartaraf etish, ishchi-xizmatchilarni tabiiy hamda texnogen xususiyatli favqulodda vaziyatlardan muhofaza qilish;

yuzaga kelishi mumkin bo‘lgan favqulodda vaziyatlar xavfini kamaytirish bo‘yicha profilaktik chora-tadbirlarni amalga oshirish;

Markaz rahbariyati tomonidan ishchi-xizmatchilar hayotiga va salomatligiga xavf soluvchi avariya holatlarini oldini olish bo‘yicha choralar ko‘rilishini ta’minlash;

fuqaro muhofazasi tuzilmalarining kuch va vositalarini yuzaga kelishi mumkin bo‘lgan tabiiy hamda texnogen xususiyatli favqulodda vaziyatlarda to‘g‘ri harakat qilishga tayyorlash;

fuqaro muhofazasi tuzilmalarini zamonaviy talablarga javob beradigan qutqaruv asbob-uskunalar va himoya vositalari bilan ta’minlash;

zaruriyat yuzaga kelgan hollarda favqulodda vaziyatlardan muhofaza qilish va fuqaro muhofazasi borasidagi huquqiy-me’yoriy hujjatlar ishlab chiqish;

yuzaga kelishi mumkin bo‘lgan tabiiy hamda texnogen xususiyatli favqulodda vaziyatlar to‘g‘risida targ‘ibot-tashviqot tadbirlarini kengaytirish;

Asosiy e’tiborni shaxsiy tarkibning normativ-huquqiy hujjatlarni chuqur o‘rganishga, ma’naviy-ma’rifiy, ijtimoiy-siyosiy bilim va ko‘nikmalarini hamda sohaviy tayyorgarligini, kasbiy mahorati va jismoniy tayyorgarligini oshirishga qaratish lozim.

2023-yil uchun asosiy tadbirlar rejasida belgilangan vazifalar yuzasidan amalga oshirilgan ishlar haqidagi ma’lumotlarni 2023-yil yuzasidan Tabiiy hamda texnogen xususiyatli favqulodda vaziyatlardan muhofaza qilish bo‘yicha Markazning 2022-yilga mo‘ljallangan asosiy tadbirlar rejasi belgilangan vazifalar yuzasidan amalga oshirilgan ishlar haqidagi ma’lumotlarni 2023-yilning 5-iyuliga qadar hamda 2024-yil 8-yanvariga qadar vazirlikka taqdim etish.